Herrevassdraget

Herrevassdraget er et mindre vassdrag i kommunene Bamble, Skien, Nome og Drangedal i Telemark, med et nedbørfelt på 255,1 km².

Vassdraget består av to grener. Den nordlige grenen har utspring lengst sør i Nome og renner ned til Kilevann, som har utløp til Bolvikelva. Den sørlige grenen har utspring ved grensa mellom Bamble og Drangedal. Den består av vannene Langen, Flåte, Mevann og Hellestveitvann med sine tilløp, og har utløp via Kongens dam i Hellestveitvann til Gyteelva. Gyteelva og Bolvikelva renner sammen ved Herre og danner Herreelva, som munner ut i Frierfjorden.

Herreelva ble i 1973 vernet mot kraftutbygging i Verneplan I for vassdrag.

Referanser 

Bambles geografi
Skiens geografi
Nomes geografi
Drangedals geografi